MAAE STANDARDI

**VARNOSTNI STANDARDI**

[Varnostni standardi Mednarodne Agencije za atomsko energijo](http://www-ns.iaea.org/standards/default.asp?s=11&l=90) predstavljajo mednarodno dogovorjeno osnovo za zagotavljanje visoke stopnje varstva ljudi in okolja pred škodljivimi posledicami ionizirajočega sevanja.

Sistem varnostnih standardov je sestavljen iz:

1. temeljnih načel varnosti ("Safety Fundamentals"),
2. varnostnih zahtev ("Safety Requirements") in
3. varnostnih priporočil ("Safety Guides").

Besedila splošnih standardov, ki veljajo za vse objekte in aktivnosti, so na voljo na [spletni strani MAAE](http://www-ns.iaea.org/standards/documents/general.asp?s=11&l=90).

**STANDARDI NA PODROČJU FIZIČNEGA VAROVANJA**

Področje fizičnega varovanja ("Nuclear security"), ki pokriva preprečevanje, odkrivanje in ukrepanje ob zlonamernih ravnanjih (npr. sabotaža, kraja, nedovoljen dostop, tihotapljenje ipd.) v jedrskih in sevalnih objektih ter v povezavi z jedrskimi in radioaktivnimi snovmi urejajo druge vrste standardi ("[Nuclear Security Series](http://www-ns.iaea.org/security/nuclear_security_series.asp?s=5&l=35)").

Tudi ti so, podobno kot varnostni standardi, razdeljeni na več nivojev:

* temeljna načela fizičnega varovanja ("Nuclear Security Fundamentals"),
* priporočila fizičnega varovanja ("Nuclear Security Recommendations"),
* izvedbene smernice ("Implementing Guides") in
* tehnične smernice ("Technical Guidance"). Besedila standardov so na voljo na [spletni strani MAAE](http://www-ns.iaea.org/security/nss-publications.asp?s=5&l=35).

**DRUGA PRIPOROČILA MAAE**

MAAE poleg standardov na področju jedrske in sevalne varnosti ter na področju fizičnega varovanja izdaja vrsto dokumentov, ki ne predstavljajo mednarodno dogovorjenih zahtev ali priporočil, lahko pa služijo kot pomoč na posameznih področjih, povezanih z jedrsko ali sevalno varnostjo.

Tudi ti dokumenti so na voljo na [spletni strani MAAE](http://www-ns.iaea.org/publications/information.asp?s=5&l=36).